wannaphong/clean_thaiwikipedia huggingface dataset:
# ออนเดอะกราวด์
"ออนเดอะกราวด์"  เป็นเพลงเปิดตัวของนักร้องชาวเกาหลีใต้ โรเซ สมาชิกวงแบล็กพิงก์ ออกจำหน่ายวันที่ 12 มีนาคม ค.ศ. 2021 และเผยแพร่ทีเซอร์ของมิวสิกวิดีโอในวันที่ 7 มีนาคม ผ่านสังกัดวายจีและอินเตอร์สโคป เป็นเพลงหลักจากซิงเกิลอัลบั้ม อาร์ เพลงเขียนโดยโรเซ ร่วมกับเอมี อัลเลน, ราอุล กูบีนา, จอน เบลเลียน, จอร์เจน โอเดอการ์ด และเท็ดดี พัก ขึ้นสูงสุดอันดับที่ 4 บนแกออนดิจิทัลชาร์ต

 เบื้องหลัง 
เมื่อวันที่ 2 มีนาคม ค.ศ. 2021 มีการประกาศว่าโรเซจะเปิดตัวเป็นศิลปินเดี่ยวในวันที่ 12 มีนาคม ทำให้เธอเป็นสมาชิกคนที่สองของแบล็กพิงก์ ต่อจากเจนนีที่เปิดตัวเป็นศิลปินเดี่ยวในเดือนพฤศจิกายน ค.ศ. 2018 วันถัดมา วายจีได้เผยแพร่โปสเตอร์พร้อมกับชื่อเพลงก่อนวางจำหน่าย คือ "ออนเดอะกราวด์" ทีเซอร์ของมิวสิกวิดีโอเวอร์ชันแรกในวันที่ 7 มีนาคม และเวอร์ชันที่สองในวันที่ 9 มีนาคม ต่อมาวายจีได้เปิดเผยรายชื่อเพลงในอัลบั้มพร้อมกับยืนยันการมีส่วนร่วมของโรเซในการแต่งเพลงเป็นครั้งแรก

 การวางองค์ประกอบเพลง
"ออนเดอะกราวด์" ถูกเขียนขึ้นโดยโรเซ, เอมี อัลเลน, ราอุล กูบีนา, จอน เบลเลียน, จอร์เจน โอเดอการ์ด และเท็ดดี พัก เป็นเพลงแนวอิเล็กโทรป็อปและป็อปที่มีองค์ประกอบเป็นซินท์ป็อปและจังหวะดนตรีอีดีเอ็มที่เสริมด้วยกีตาร์โปร่ง คอร์ดของเพลงดำเนินด้วยท่อนเวิร์สที่เป็นเสียงลมแทรก (breathy voice) ตามด้วยท่อนคอรัสที่มีลักษณะแดนซ์ป็อปอย่างหนักหน่วง และจบลงด้วยเสียงของโรเซที่เพิ่มสูงขึ้น ด้านเนื้อเพลง "ออนเดอะกราวด์" เป็นเพลงที่โรเซเล่าเรื่องเกี่ยวกับชีวิตที่ประสบความสำเร็จ จนมาตระหนักได้ว่าตัวตนของเธอเองคือสิ่งที่สำคัญที่สุด ในด้านสัญกรณ์ดนตรี (musical notation) เขียนขึ้นในคีย์ซีเมเจอร์ด้วยเทมโป 189 จังหวะต่อนาที และมีความยาว 2 นาที 48 วินาที

 การส่งเสริมเพลง 
 มิวสิกวิดีโอ 
มิวสิกวิดีโอกำกับโดยฮัน ซา-มิน และเผยแพร่ครั้งแรกในวันที่ 12 มีนาคม ค.ศ. 2021 บนช่องอย่างเป็นทางการของแบล็กพิงก์ในยูทูบ หลังจากมิวสิกวิดีโอถูกเผยแพร่ "ออนเดอะกราวด์" ทำลายสถิติเพลง "เจนเทิลแมน" ของไซ หลังจากมียอดวิวมากที่สุดใน 24 ชั่วโมงแรกของศิลปินเดี่ยวชาวเกาหลีใต้ ด้วยจำนวน 41.6 ล้านครั้ง

 การแสดง 
ในวันที่ 14 มีนาคม ค.ศ. 2021 โรเซแสดงเพลง "ออนเดอะกราวด์" ในรายการ อินกีกาโย ทางช่องเอสบีเอส และรายการ เดอะทูไนต์โชว์สตาร์ริงจิมมีแฟลลอน ทางช่องเอ็นบีซีในวันที่ 16 มีนาคม โรเซยังแสดงเพลง "ออนเดอะกราวด์" ในรายการ เอ็มเคานต์ดาวน์ ในวันที่ 18 มีนาคม โชว์! มิวสิกคอร์ ในวันที่ 20 มีนาคม และ อินกีกาโย อีกครั้งในวันที่ 21 มีนาคม

 ชาร์ต 
 รายสัปดาห์ 
 ชาร์ต (2021) ตำแหน่งสูงสุด ออสเตรเลีย (เออาร์ไอเอ) 31 เบลเยียม (อัลตราท็อป แฟลนเดอส์) 44 แคนาดา (คะเนเดียนฮอต 100) 35 โกลบอล 200 (บิลบอร์ด) 1 ฝรั่งเศส (เอสเอ็นอีพี) 196 ฮังการี (ซิงเกิลท็อป 40) 6 ไอร์แลนด์ (ไออาร์เอ็มเอ) 49 ญี่ปุ่น (ฮอต 100) 50 ลิทัวเนีย (เอจีเอทีเอ) 46 มาเลเซีย (อาร์ไอเอ็ม) 2 นิวซีแลนด์ (อาร์เอ็มเอ็นเซด) 3 โปรตุเกส (เออีพี) 88 สิงคโปร์ (อาร์ไอเอเอส) 1 เกาหลีใต้ (แกออน) 4 เกาหลีใต้ (เคป็อปฮอต 100) 3 สหราชอาณาจักร (โอซีซี) 49 สหรัฐ บิลบอร์ด ฮอต 100 70

 ประวัติการจำหน่าย 
 ภูมิภาค วันที่ รูปแบบ สังกัด  ทั่วโลก 12 มีนาคม 2021
# เทศบาลตำบลตาลเลียน
เทศบาลตำบลตาลเลียน เป็นเทศบาลตำบลซึ่งมีอาณาเขตครอบคลุมพื้นที่บางส่วนของตำบลตาลเลียน ในอำเภอกุดจับ จังหวัดอุดรธานี เดิมมีฐานะเป็นสภาตำบลตาลเลียน ก่อนที่ต่อมาจะแบ่งแยกพื้นที่สภาตำบลจัดตั้งเป็นสุขาภิบาลตาลเลียนใน พ.ศ. 2537 แล้วได้รับการจัดตั้งเป็นเทศบาลตำบลใน พ.ศ. 2542 นับเป็นเทศบาลตำบลแห่งที่ 2 ของอำเภอกุดจับ ปัจจุบันเขตเทศบาลตำบลตาลเลียนมีประชากร 3,715 คน 

พื้นที่เทศบาลตำบลตาลเลียนตั้งอยู่ที่ป่าสงวนแห่งชาติป่ากุดจับทางทิศตะวันตกของอำเภอกุดจับ อยู่ห่างจากที่ว่าการอำเภอประมาณ 17 กิโลเมตร อยู่ห่างจากตัวจังหวัดอุดรธานี 41 กิโลเมตร สามารถเดินทางมาได้โดยทางหลวงแผ่นดินหมายเลข 2263 (สายอุดรธานี–หนองแวง) สภาพสังคมมีโรงเรียนทั้งหมดสองแห่งและมีโรงพยาบาลส่งเสริมสุขภาพตำบลหนึ่งแห่ง คือ โรงพยาบาลส่งเสริมสุขภาพตำบลทุ่งตาลเลียน
# จันทรวงศ์
จันทรวงศ์, ไอละ, หรือ อิลละ (บ้างสะกด อิล) เป็นราชวงศ์ใหญ่ในวรรณะกษัตริย์ที่เอ่ยถึงในเอกสารโบราณของอินเดียคู่กับ สุริยวงศ์ และถือกันว่า สืบเชื้อสายมาจากเทวดาที่เกี่ยวข้องกับดวงจันทร์ เช่น พระโสม หรือพระจันทร์ พระกฤษณะก็เป็นผู้หนึ่งที่เชื่อกันว่า ประสูติในสายตระกูลยาฑุของราชวงศ์นี้

เอกสาร ศตปถพราหมณะ ระบุว่า พระเจ้าปุรูรวัส พระมหากษัตริย์พระองค์แรกแห่งราชวงศ์นี้ มีพระบิดา คือ พระพุธ พระโอรสของพระโสม มีพระมารดา คือ ท้าวอิลราช พระโอรสของพระมนูศรัทธาเทวะ ซึ่งสลับเพศไปมาระหว่างชายกับหญิง และมีพระปนัดดา (เหลน) คือ พระเจ้ายยาติ ส่วน มหาภารตะ ระบุว่า ต้นราชวงศ์นี้ คือ ท้าวอิลราช ซึ่งครองเมืองประยาคราช และมีพระโอรส คือ พระเจ้าศศพินทุ

 ใน มหาภารตะ 

500px|ผังตระกูล

ในเอกสารฮินดู สงครามทุ่งกุรุเกษตรซึ่งเป็นแก่นเรื่องของมหากาพย์ มหาภารตะ นั้น หลัก ๆ แล้วเกิดขึ้นระหว่างสายตระกูลที่เข่นเคี่ยวกันของราชวงศ์นี้ ซึ่งเป็นเหตุให้อรชุนลังเลที่จะเข้าร่วมจนถูกพระกฤษณะ ผู้เป็นอาจารย์ ติเตียนโดยกล่าวว่า ธรรมะอยู่เหนือทุกสิ่ง และข้อความตอนนี้กลายเป็นเสาหลักทางวัฒนธรรมของตระกูลทั้งสี่แห่งวรรณะกษัตริย์

เมื่อสิ้นสงครามดังกล่าว สายตระกูลยาฑุแทบจะไม่รอด และเมื่อเมืองทวารกาจมบาดาล ก็นำไปสู่การสิ้นสุดลงของสายยาฑุทั้งหมด เว้นแต่พระเจ้าวัชรนภที่อรชุนช่วยไว้ได้ และภายหลังได้ครองเมืองมถุรา เนื่องจากพระเจ้าวัชรนภเป็นพระนัดดาพระองค์เดียวที่รอดชีวิตของพระกฤษณะ สายตระกูลทั้งหลายจึงมักอ้างว่าตนสืบเชื้อชายจากพระกฤษณะผ่านทางพระเจ้าวัชรนภ
# เทศบาลตำบลเชียงเพ็ง
เทศบาลตำบลเชียงเพ็ง เป็นเทศบาลตำบลซึ่งมีอาณาเขตครอบคลุมพื้นที่บางส่วนของตำบลเชียงเพ็ง ในอำเภอกุดจับ จังหวัดอุดรธานี เดิมมีฐานะเป็นสภาตำบลเชียงเพ็ง ก่อนที่ต่อมาจะแบ่งแยกพื้นที่สภาตำบลจัดตั้งเป็นสุขาภิบาลเชียงเพ็งใน พ.ศ. 2537 แล้วได้รับการจัดตั้งเป็นเทศบาลตำบลใน พ.ศ. 2542 นับเป็นเทศบาลตำบลแห่งที่ 4 ของอำเภอกุดจับ ปัจจุบันเขตเทศบาลตำบลเชียงเพ็งมีประชากร 4,020 คน

เขตเทศบาลตำบลเชียงเพ็งตั้งอยู่ทางทิศตะวันออกเฉียงเหนือของอำเภอกุดจับ อยู่ห่างจากที่ว่าการอำเภอประมาณ 15 กิโลเมตร อยู่ห่างจากตัวจังหวัดอุดรธานี 16 กิโลเมตร สามารถเดินทางมาได้โดยทางหลวงชนบท อด.3001 [สายแยกทางหลวงหมายเลข 216 (กม.ที่ 124+357) – บ้านหนองสร้างไพร] สภาพสังคมมีโรงเรียนทั้งหมดหนึ่งแห่งและมีโรงพยาบาลส่งเสริมสุขภาพตำบลหนึ่งแห่ง คือ โรงพยาบาลส่งเสริมสุขภาพตำบลสร้างแป้น
# เขตปรำปีร์เมียะเกอะรา
เขตปรำปีร์เมียะเกอะรา (, "เขตวันที่เจ็ดมกราคม") เป็นเขตหนึ่งของกรุงพนมเปญ ประเทศกัมพูชา มีพื้นที่ 2.21 ตารางกิโลเมตร มีประชากร 71,092 คน แบ่งการปกครองออกเป็น 8 แขวง กับ 33 หมู่บ้าน เป็นเขตที่มีขนาดพื้นที่เล็กที่สุดแต่มีประชากรหนาแน่นที่สุดในพนมเปญ ประชากรส่วนใหญ่เป็นชาวเขมร รองลงมาเป็นชาวจีน เวียดนาม และชาวต่างชาติอื่น ๆ ชื่อเขตตั้งเพื่อระลึกถึงวันที่ทหารอาสาสมัครเวียดนามเข้ายึดกรุงพนมเปญ ช่วยเหลือประชาชนกัมพูชาให้หลุดพ้นการฆ่าล้างเผ่าพันธุ์จากเงื้อมมือของเขมรแดงกลุ่มปล โปต เมื่อวันที่ 7 มกราคม พ.ศ. 2522 หลังจากนั้นจึงตั้งกลุ่มเขมรแดงแปรพักตร์ หนึ่งในนั้นมีฮุน เซน ขึ้นอำนาจแทน ถือเป็นสัญลักษณ์แห่งมิตรภาพ ความสามัคคี และความร่วมมือระหว่างกัมพูชากับเวียดนาม

เขตปรำปีร์เมียะเกอะราเป็นที่ตั้งของโรงเรียนนานาชาติแคนาดา พนมเปญ และเป็นที่ตั้งของตลาดโอร์รึฮ์เซ็ย ซึ่งเป็นตลาดใหญ่แห่งหนึ่งของพนมเปญ

 การแบ่งเขตการปกครอง 
 เลข ชื่อแขวง รหัสไปรษณีย์ 1 มโนรมย์  12251 2 มิตตเภียพ  12252 3 เวียล-วง  12253 4 โอร์รึฮ์เซ็ยที่ 1  12254 5 โอร์รึฮ์เซ็ยที่ 2  12255 6 โอร์รึฮ์เซ็ยที่ 3  12256 7 โอร์รึฮ์เซ็ยที่ 4  12257 8 บึงปรอลิต  12258
# หม่า ซือฉุน
หม่า ซือฉุน (; เกิด 14 มีนาคม พ.ศ. 2531) หรือ ซานดรา หม่า เป็นนักแสดงหญิงชาวจีน

 ผลงานการแสดง 

 ละคร 
+ปีชื่อภาษาอังกฤษ/ไทยชื่อภาษาจีนตัวละครบทบาทหมายเหตุ2021-You Are My City and Fortress
คุณคือป้อมปราการของฉัน你是我的城池营垒หมีข่านางเอกซับไทย ทาง We TV https://wetv.vip/th/play/j003697ap4c?vid=y0036duz3w52019Mr. Fighting
สู้ด้วยใจให้ถึงฝัน加油，你是最棒的ฝูจื่อนางเอกซับไทย ทาง We TV https://wetv.vip/th/play/c0031wggldr?vid=u0031rux8kf2018Age of Legends
ซือกวงวีรบุรุษยอดนักสู้橙红年代หรงหูนางเอก2017Oh My General
แม่ทัพอยู่บน ข้าอยู่ล่าง / เมียข้าเป็นท่านแม่ทัพ将军在上เย่เจา นางเอกพากษ์ไทย / ซับไทย ทาง MONOMAX  2015The Legend of MiYue
หมี่เยี่ย จอมนางเหนือมังกร芈月传เว่ยอี๋นักแสดงสมทบออกอากาศในไทย ทางช่อง 3Love Me if You Dare
นักรัก นักสืบ他来了，请闭眼เจี่ยนเหยา (เจนนี่)นางเอกซับไทย ทาง CachiCachi Thai2014The Empress of China
บูเช็คเทียน武媚娘传奇เฮ่อหลันหมิ่นเยว่นักแสดงสมทบออกอากาศในไทย ทางช่อง 3Mysterious Summer不可思议的夏天ชาจือนางเอกThe Love Is Inconceivable爱情最美丽Ma Xiaocanนางเอกรอง2013Fiancee未婚妻หลานเสี่ยวอีนางเอก2012Refresh刷新3+7เสี่ยวเหมียวนักแสดงสมทบ2011Modern New Human摩登新人类Wen Xueนักแสดงสมทบ2010爸爸，我怀了你的孩子ซือฉุนนางเอก2001The Grand Mansion Gatehttps://en.wikipedia.org/wiki/The_Grand_Mansion_Gate大宅门Bai Yutingนักแสดงประกอบ

 ภาพยนตร์ 
+ปีชื่อภาษาอังกฤษ / ไทยชื่อภาษาจีนตัวละครบทบาทหมายเหตุTHE FALLEN BRIDGE断桥หลี่อวี้นางเอกรอฉาย2020Wild Grass荞麦疯长Yun QiaoนักแสดงนำLove After Love第一炉香葛薇龙นางเอก2019Somewhere Winter 大约在冬季อันหรานนางเอกThe Shadow Play风中有朵雨做的云เสี่ยวนั่วนักแสดงนำ2018Detective Dee: The Four Heavenly Kings
ตี๋เหรินเจี๋ย ปริศนาพลิกฟ้า 4 จตุรเทพ狄仁杰之四大天王สุ่ยเยว่นักแสดงหลักพากษ์ไทย ทาง MONOMAX Nuts、Science and Sensibility奇葩朵朵จูจูนางเอก2016Soul Mate七月与安生Lin QiyueนักแสดงนำTime Raiders
บันทึกจอมโจรแห่งสุสาน盗墓笔记อาหนิงนักแสดงหลักฉายในทย ทางช่อ 7 2015Saving Mr.Wu解救吾先生刘芸นักแสดงประกอบone minute more我的男友和狗友琪นักแสดงหลักThe Left Ear左耳Li Balaนักแสดงหลัก2014SHANGHAI SHANGHAI上海上海少年岚นางเอกยังไม่ได้ฉาย2012Time Flies Soundlessly岁月无声หยางตั่วตั่วนางเอก十二星座之处女座-光斑米佧นักแสดงสมทบ2010Lan我们天上见小翠นักแสดงสมทบ2009Lost, Indulgence秘岸ชิงชิงนักแสดงสมทบ2006The Winter of Three Person三个人的冬天参花นักแสดงประกอบ
# โมลนูพิราเวียร์
โมลนูพิราเวียร์, อังกฤษ: Molnupiravir (รหัสการพัฒนา MK-4482 และ EIDD-2801) เป็นยาต้านไวรัสทดลองซึ่งออกฤทธิ์โดยการให้ทางปาก ได้รับการพัฒนาขึ้นเพื่อใช้รักษาโรคไข้หวัดใหญ่ โดยเป็นโปร-ดรักของอนุพันธ์ของ เอ็น4-ไฮดรอกซีไซติดีน (N4-hydroxycytidine ของนิวคลีโอไซด์สังเคราะห์ และออกฤทธิ์ต้านไวรัสโดยการนำข้อผิดพลาดในการคัดลอกระหว่างการจำลองแบบของไวรัสอาร์เอ็นเอ . นอกจากนี้ยังแสดงให้เห็นฤทธิ์ต่อต้านไวรัสโคโรนา เช่น ซาร์ส, เมอร์ส และ SARS-CoV-2

ยาดังกล่าวได้รับการพัฒนาที่มหาวิทยาลัยเอมอรี (Emory University) โดย บริษัทนวัตกรรมยา ไดร์ฟ (Drug Innovation Ventures at Emory; DRIVE) ของทางมหาวิทยาลัย จากนั้นถูกซื้อสิทธิ์โดยบริษัท ริดจ์แบ็ก ไบโอเทราพิวติกส์ (Ridgeback Biotherapeutics) ซึ่งตั้งอยู่ในไมอามี และได้ร่วมมือกับบริษัทเมอร์ค (Merck & Co.) ในการพัฒนายาต่อไป

 ข้อวิจารณ์เรื่องความปลอดภัย 
ในเดือนเมษายน พ.ศ. 2563 การแจ้งเบาะแสโดย ริค ไบรท์ (Rick Bright) อดีตหัวหน้าสำนักงานวิจัยและพัฒนาชีวเวชภัณฑ์ชั้นสูงสหรัฐ (BARDA)  เปิดเผยความกังวลเกี่ยวกับการจัดหาเงินทุนสำหรับการพัฒนาโมลนูพีราเวียร์ต่อไป เนื่องจากยาที่คล้ายคลึงกันพบว่ามีคุณสมบัติเป็นสารก่อกลายพันธุ์ (ทำลายดีเอ็นเอ) บริษัท (ที่ปิดตัวลงแล้ว) ฟาร์มาสเซ็ต (Pharmasset) ซึ่งตรวจสอบสารออกฤทธิ์ของยาได้ยกเลิกการตรวจสอบ แต่ข้อเรียกร้องเหล่านี้ถูกปฏิเสธโดยจอร์จ เพนเตอร์ (George Painter) ประธานบริหารของไดร์ฟ (DRIVE) โดยให้ข้อสังเกตว่าได้มีการเผยแพร่ผลศึกษาความเป็นพิษของโมลนูพิราเวียร์ และให้ข้อมูลแก่หน่วยงานกำกับดูแลในสหรัฐและสหราชอาณาจักร ซึ่งอนุญาตให้มีการศึกษาด้านความปลอดภัยในมนุษย์เพื่อดำเนินการพัฒนาต่อในฤดูใบไม้ผลิปี พ.ศ. 2563 นอกจากนั้นบริษัท ไดร์ฟ และริดจ์แบ็ก ไบโอเทราพิวติกส์ ยังระบุว่าในอนาคตมีแผนที่จะศึกษาความปลอดภัยในสัตว์

 โควิด-19 
หลังจากพบว่ามีฤทธิ์ต่อต้านไวรัส SARS-CoV-2 ในเดือนมีนาคม พ.ศ. 2563 ได้มีการทดสอบโมลนูพิราเวียร์ในการศึกษาเบื้องต้นในมนุษย์เรื่อง "ความปลอดภัย, ความทนทานต่อยา และเภสัชจลนศาสตร์" ในอาสาสมัครที่มีสุขภาพดีในสหราชอาณาจักรและสหรัฐ ต่อมาในเดือนมิถุนายน พ.ศ. 2563 บริษัทริดจ์แบ็ก ไบโอเทราพิวติกส์ ประกาศว่าจะเริ่มต้นทดลองในระยะที่ 2 เพื่อทดสอบประสิทธิภาพของยาในการรักษาโควิด-19 การทดลองสองครั้งของผู้ป่วยที่เข้ารับการรักษาในโรงพยาบาลและที่ไม่ได้รับการรักษาในโรงพยาบาลในสหรัฐและสหราชอาณาจักรดำเนินการในเดือนกรกฎาคม ในช่วงปลายเดือนกรกฎาคม พ.ศ. 2563 โดยที่ยังไม่มีการเปิดเผยข้อมูลทางการแพทย์ใด ๆ บริษัทเมอร์ค ซึ่งเป็นพันธมิตรกับริดจ์แบ็ก ไบโอเทราพิวติกส์ ในการพัฒนายาได้ประกาศความตั้งใจที่จะเริ่มการทดลองขั้นสุดท้ายของยาโมลนูพิราเวียร์ในเดือนกันยายน พ.ศ. 2563 เมื่อวันที่ 19 ตุลาคม พ.ศ. 2563 เมอร์คเริ่มการทดลองระยะที่ 2/3 เป็นเวลา 1 ปี โดยมุ่งเน้นไปที่ผู้ป่วยที่เข้ารับการรักษาในโรงพยาบาล

เมื่อวันที่ 3 ธันวาคม พ.ศ. 2563 ได้มีการเผยแพร่บทความซึ่งได้รับการตีพิมพ์ในวารสารเนเจอร์ เกี่ยวกับผลการศึกษาของการรักษาเฟร์ริตที่ติดเชื้อโควิด-19 ด้วยยาโมลนูพิราเวียร์ จากการศึกษาพบว่ายามีประสิทธิภาพ "เมื่อให้ทางปากกับเฟร์ริตที่ติดเชื้อ และป้องกันการแพร่กระจายของไวรัสระหว่างเฟร์ริตหลังจาก 24 ชั่วโมงภายหลังการให้ยา
# มาตีเยอ เลอมวน
มาตีเยอ เลอมวน (17 เมษายน ค.ศ. 1984 –) เป็นนักกีฬาขี่ม้าโอลิมปิกชาวฝรั่งเศส เขาเป็นตัวแทนประเทศของเขาในการแข่งโอลิมปิกฤดูร้อน 2016 ซึ่งเขาได้รับรางวัลเหรียญทองในการแข่งขันประเภททีม และจบอันดับที่ 15 ในประเภทบุคคลด้วยม้าที่ชื่อบาร์ต

เลอมวนยังเข้าร่วมการแข่งอีเวนติงชิงแชมป์ยุโรป 2015 ซึ่งจัดขึ้นที่แบลร์คาสเซิล โดยเขาได้รับรางวัลเหรียญทองแดงในประเภททีม
# ประชาธิปไตยแบบโซเวียต
ประชาธิปไตยแบบโซเวียต หรือประชาธิปไตยแบบสภา เป็นระบบการเมืองซึ่งสภา (soviet, โซเวียต) ที่มาจากการเลือกตั้งทางตรงเป็นผู้ใช้อำนาจปกครอง สภารับผิดชอบโดยตรงต่อผู้เลือกตั้ง และถูกผูกมัดด้วยคำสั่งโดยใช้แบบจำลองการมีผู้แทนที่ได้รับมอบหมาย อาณัติแบบเด็ดขาด (imperative mandate) เช่นนี้แตกต่างจากอาณัติเสรี (free mandate) ซึ่งผู้แทนที่ได้รับเลือกตั้งรับผิดชอบต่อมโนธรรมของตนเท่านั้น ผู้แทนอาจถูกไล่ออกจากตำแหน่งหรือถูกออกเสียงถอดถอนเมื่อใดก็ได้
 
ในประชาธิปไตยแบบโซเวียต ผู้ออกเสียงจัดระเบียบเป็นหน่วยพื้นฐาน ตัวอย่างของหน่วยเหล่านี้เช่น คนงานของบริษัท ๆ หนึ่ง, ผู้อยู่อาศัยในเขต ๆ หนึ่ง หรือทหารในค่าย ๆ หนึ่ง ผู้ออกเสียงส่งผู้แทนเป็นผู้ปฏิบัติหน้าที่สาธารณะ ซึ่งปฏิบัติหน้าที่เป็นสภานิติบัญญัติ รัฐบาลและศาลในคน ๆ เดียว โดยไม่มีการแยกใช้อำนาจตามแบบประชาธิปไตยของจอห์น ล็อกและมงแต็สกีเยอ สภานี้มีการเลือกตั้งในหลายระดับ คือในระดับที่อยู่อาศัยและธุรกิจจะส่งไปยังสภาท้องถิ่นในสภาเต็มคณะ (plenary assembly) และสภาเหล่านี้จะส่งผู้แทนสมาชิกไปในสภาระดับสูงขึ้นไป ระบบผู้แทนนี้ดำเนินต่อไปจนถึงสภาโซเวียตในระดับรัฐ กระบวนการเลือกตั้งจึงเกิดขึ้นจากระดับล่างขึ้นบน ระดับของสภาปกติมักขึ้นอยู่กับระดับการบริหารราชการแผ่นดิน
# พระราชพงศาวลีราชวงศ์ที่สิบเก้าแห่งอียิปต์
แผนผังลำดับครอบครัวราชวงศ์ที่สิบเก้าแห่งอียิปต์เป็นการสันนิฐานและการตีความ แผนผังลำดับครอบครัวราชวงศ์ที่สิบเก้าแห่งอียิปต์เริ่มต้นจากการแต่งตั้งให้ ฟาโรห์รามเสสที่ 1 ให้เป็นรัชทายาทของฟาโรห์ฮอร์เอมเฮบ ซึ่งเป็นฟาโรห์องค์สุดท้ายของราชวงศ์ที่ 18 ซึ่งพระองค์ไม่มีพระราชโอรสJoyce Tyldesley: Ramesses, Egypt's Greatest Pharaoh  ฟาโรห์รามเสสที่ 1 สืบเชื้อสายต่อถึงฟาโรห์รามเสสที่ 2 มหาราชซึงพระองค์มีโอรสธิดามากมาย

หลังจากการสิ้นพระชนม์ของฟาโรห์รามเสสที่ 2 มหาราช มีการสืบราชสันติวงศ์ไม่ชัดเจน ไม่ทราบสัญชาติของฟาโรห์อเมนเมสเซและความสัมพันธ์ที่แท้จริงของพระองค์กับฟาโรห์ซิพทาห์
# ไตรศุลี ไตรสรณกุล
นายกองเอก ไตรศุลี ไตรสรณกุล (เกิด 25 เมษายน พ.ศ. 2532) ชื่อเล่น: กวาง เป็นนักการเมืองชาวไทย อดีตเลขานุการรัฐมนตรีว่าการกระทรวงมหาดไทย (อนุทิน ชาญวีรกูล) โฆษกกระทรวงมหาดไทย และนายทะเบียนสมาชิกพรรคภูมิใจไทย อดีตรองโฆษกประจำสำนักนายกรัฐมนตรีไร้ประท้วง บิ๊กตู่กินทุเรียน บ้านน้องกวาง“ไตรศุลี ไตรสรณกุล” กับภารกิจสุดท้าทาย บนเก้าอี้ “รองโฆษกรัฐบาล” ในรัฐบาลของพลเอก ประยุทธ์ จันทร์โอชา  และเป็นบุตรสาวของ นาย วิชิต ไตรสรณกุล นายกองค์การบริหารส่วนจังหวัดศรีสะเกษเปิดชีวิต ‘รองโทรโข่งลุง’ และการทำงานกับคนชื่อ ‘ประยุทธ์’ศรีสะเกษเปลี่ยน "เสี่ยลาว" ย้ายค่าย "ไตรศุลี" เข้าทำเนียบ

 ประวัติ 
ไตรศุลี เกิดเมื่อวันที่ 25 เมษายน พ.ศ. 2532 ที่ตำบลตะดอบ อำเภอเมืองศรีสะเกษ จังหวัดศรีสะเกษรู้มั้ย 'ไตรศุลี' ลูกบ้านใหญ่ศรีสะเกษ เป็นบุตรสาวของนายวิชิต ไตรสรณกุล นักการเมืองท้องถิ่น นายกองค์การบริหารส่วนจังหวัดศรีสะเกษ จบการศึกษาจากคณะรัฐศาสตร์ สาขาการระหว่างประเทศ (รัฐศาสตร์การฑูต) จากมหาวิทยาลัยธรรมศาสตร์

ในระยะแรก ไตรศุลี ไม่ได้มีความสนใจในงานการเมือง แต่ต่อมาได้รับการทาบทามจากพรรคภูมิใจไทยและการสนับสนุนจากบิดา จึงตัดสินใจลงสมัครรับเลือกตั้งสมาชิกสภาผู้แทนราษฎรแบบบัญชีรายชื่อเป็นครั้งแรก ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 ลำดับที่ 30 แม้จะไม่ได้รับเลือกตั้งในการลงสมัครครั้งนี้ แต่ไตรศุลี ได้รับการแต่งตั้งเป็นรองโฆษกประจำสำนักนายกรัฐมนตรี ในรัฐบาลของพลเอก ประยุทธ์  จันทรโอชา ในสัดส่วนของพรรคภูมิใจไทย

ไตรศุลี จึงมีบทบาททางการเมืองมากขึ้นจากการเป็นผู้แถลงข่าวหลังการประชุมคณะรัฐมนตรี

ในปี 2566 ไตรศุลี ได้รับแต่งตั้งเป็นเลขานุการรัฐมนตรีว่าการกระทรวงมหาดไทยครม.เศรษฐา เห็นชอบตั้ง ขรก.การเมือง 34 ตำแหน่ง - ชัย วัชรงค์ โฆษกป้ายแดง ต่อมาในวันที่ 20 มีนาคม พ.ศ. 2568 ได้มีพระบรมราชโองการโปรดเกล้าฯ พระราชทานยศนายกองเอกในกองอาสารักษาดินแดนให้กับไตรศุลี

 เครื่องราชอิสริยาภรณ์ 
ราชกิจจานุเบกษา, พระบรมราชโองการ ประกาศ เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ชั้นต่ำกว่าสายสะพาย ประจำปี ๒๕๖๗, เล่ม ๑๔๑ ตอนพิเศษ ๓ ข หน้า ๔, ๑๓ สิงหาคม ๒๕๖๗
ราชกิจจานุเบกษา, พระบรมราชโองการ ประกาศ เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๖๕, เล่ม ๑๔๐ ตอนพิเศษ ๑ ข หน้า ๓, ๒๐ พฤศจิกายน ๒๕๖๖
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ประจำปี ๒๕๖๓, เล่ม ๑๓๘ ตอนพิเศษ ๒ ข หน้า ๕๒, ๒๙ มกราคม ๒๕๖๔
# อาร์ (ซิงเกิลอัลบั้ม)
อาร์ (หรือ -R-) เป็นซิงเกิลอัลบั้มเปิดตัวของนักร้องชาวเกาหลีใต้ โรเซ สมาชิกวงแบล็กพิงก์ ออกจำหน่ายเมื่อวันที่ 12 มีนาคม ค.ศ. 2021 ผ่านสังกัดวายจีและอินเตอร์สโคป โดยมีซิงเกิลจากอัลบั้มนี้ทั้งหมดสองซิงเกิล ประกอบไปด้วย "ออนเดอะกราวด์" เป็นซิงเกิลนำ และ "กอน" ใช้เป็นซิงเกิลโปรโมตในระหว่างแสดงคอนเสิร์ต เดอะโชว์

 เบื้องหลัง 
เมื่อวันที่ 2 มิถุนายน ค.ศ. 2020 หลังจากออกอัลบั้มภาษาเกาหลีชุดแรกของแบล็กพิงก์ มีการยืนยันว่าโรเซ่จะเปิดตัวเป็นศิลปินเดี่ยว ในวันที่ 30 ธันวาคม โรเซได้ให้สัมภาษณ์กับสื่อเกาหลีใต้ โอเซน และเปิดเผยว่าการถ่ายทำมิวสิกวิดีโอจะเริ่มขึ้นในกลางเดือนมกราคม ค.ศ. 2021 ในวันที่ 25 มกราคม ค.ศ. 2021 มีการเผยแพร่ทีเซอร์ความยาว 33 วินาที พร้อมกับคำว่า "เร็ว ๆ นี้" (Coming Soon) ผ่านทางช่องอย่างเป็นทางการของแบล็กพิงก์ในยูทูบ ต่อมาต้นสังกัดของโรเซเผยว่า "มันจะแตกต่างจากแนวดนตรีปกติของแบล็กพิงก์อย่างแน่นอน" 

รายชื่อแทร็ก

ชาร์ต
+  ชาร์ต ตำแหน่งสูงสุด เกาหลีใต้ (แกออน) 2

การรับรองและยอดขาย

|}

 ประวัติการจำหน่าย 
 ภูมิภาค วันที่ รูปแบบ สังกัด  ทั่วโลก 12 มีนาคม 2021    16 มีนาคม 2021 ซีดี  เกาหลีใต้ 19 เมษายน 2021 ไวนิล
# การเสียชีวิตของซาราห์ เอเฟอราร์ด
การเสียชีวิตของซาราห์ เอเฟอราร์ด  สตรีชาวอังกฤษวัย 33 ปี ผู้ประกอบอาชีพผู้บริหารการตลาด เกิดขึ้นหลังเธอหายตัวไปในพื้นที่ลอนดอนใต้ในเย็นวันที่ 3 มีนาคม 2021 เอเฟอราร์ดเป็นผู้อยู่อาศัยในพื้นที่บริกซ์เทินฮิลล์ของลอนดอน เธอหายตัวไปหลังเดินทางออกจากบ้านของเพื่อนเธอใกล้กับแคลพแฮมคอมมอนและกำลังเดินเท้ากลับบ้าน ในวันที่ 9 มีนาคม เวยน์ เคาเซินส์ (Wayne Couzens) ตำรวจนครบาลลอนดอนซึ่งในขณะนั้นรับหน้าที่ในหน่วยปกป้องสมาชิกรัฐสภาและทูต ถูกจับกุมในพื้นที่ดีลในเคินท์ในฐานผู้ต้องสงสัยด้วยข้อหาการลักพาตัวเอเฟอราร์ด และต่อมาด้วยข้อหาต้องสงสัยฆาตกรรม ในวันที่ 10 มีนาคม ซากของเอเฟอราดถูกพบในป่าไม้ใกล้กับอัชเฟิร์ด เคินท์ นายเคาเซินส์ถูกตั้งข้อหาลักพาตัวและฆาตกรรมในสองวันต่อมาภายหลังการตรวจสอบซากของเอเฟอราร์ดให้ผลเป็นบวก

 ซาราห์ เอเฟอราร์ด 
ซาราห์ เอเฟอราร์ด (Sarah Everard) เกิดเมื่อปี 1987 ที่เซอร์เรย์ เธอเติบโตในยอร์กที่ซึ่งเธอเข้าเรียนที่โรงเรียนฟุลเฟิร์ด ต่อมาเธอเข้าศึกษาต่อด้านภูมิศาสตร์มนุษย์ที่เซนท์คัธเบิร์ทส์โซไซที มหาวิทยาลัยเดอร์ฮัม ในปี 2005 ถึง 2008 ขณะที่เกิดเหตุฆาตกรรม เธอกำลังอาศัยอยู่ในย่านบริกซ์เทินฮิลล์ และประกอบอาชีพเป็นผู้บริหารการตลาดให้กับบริษัทเอเยนต์สื่อดิจิทัล

 เหตุการณ์และการตรวจสอบ 
เวลาราว 21:00 GMT ของวันที่ 3 มีนาคม 2021 เอเฟอราร์ดเดินทางออกจากบ้านเพื่อนเธอคนหนึ่งบนถนนลีธเวท (Leathwaite Road) ทางตะวันตกของแคลพแฮมคอมมอน เข้าใจว่าเธอเดินทะลุคอมมอนไปตามถนนสาย A205 วงแหวนทิศใต้มุ่งหน้าบ้านเธอ เอเฟอราร์ดพูดคุยกับแฟนหนุ่มของเธอทางโทรศัพท์เป็นเวลาสิบห้านาทีและตกลงว่าจะพบกันในวันถัดไป เมื่อเวลา 21:30 ได้มีหลักฐานพบเธอในฟุตเทจจากกล้องกริ่งประตูหนึ่งบนถนนพอยนเดอส์ (Poynders Road) และไม่พบเห็นเธออีก และจนถึงปัจจุบันยังไม่ทราบว่าเธอเดินทางถึงบ้านหรือไม่ ไม่มีการพบเธอบนฟุตเทจของกล้องวงจรปิดของเอเยนต์อสังหาริมทรัพย์แห่งหนึ่งบนถนนทางไปบ้านเธอ ส่วนฟุตเทจจากกล้องวงจรปินบนรถโดยสารประจำทางที่ผ่านเสินทางเดินของเธอได้ถูกนำมาใช้ในการดำเนินการตรวจสอบ แฟนหนุ่มของเธอได้ติดต่อตำรวจในวันที่ 4 มีนาคมหลังเธอขาดการติดต่อและไม่ได้เดินทางมาพบเขาตามนัด

ในวันที่ 10 มีนาคม เจ้าหน้าที่ตำรวจได้ตรวจสอบพื้นที่ป่าไม้ใกล้กับอดีตศูนย์นันทนาการในย่านเกรทชาร์ท อัชเฟิร์ด เคินท์ และพบซากมนุษย์ที่นั่น นอกจากนี้ยังมีกำลังตำรวจอีกส่วนหนึ่งเข้าตรวจค้นอดีตโรงรถของครอบครัวเธอบนยอดของผาขาวแห่งโดเวอร์ ใกล้กับเซนท์มาร์ทินส์แบทเทอรี (St Martin's Battery) ในวันที่ 12 มีนาคม ได้มีการยืนยันว่าซากมนุษย์ที่พบนั้นเป็นของเอเฟอราร์ดจริงภายหลังการตรวจระบุร่างกายของเธอโดยใช้ข้อมูลประวัติทางทันตกรรมของเธอ
# รายชื่อสายการบินในประเทศกาตาร์
นี่คือรายชื่อของสายการบินที่ให้บริการในประเทศกาตาร์

สายการบินบินประจำ
 สายการบิน ภาพ IATA ICAO สัญญาณเรียก เริ่มดำเนินการ หมายเหตุ กาตาร์แอร์เวย์  100px  QR  QTR  QATARI  พ.ศ. 2536  สายการบินแห่งชาติและสายการบินโดยสารเชิงพาณิชย์แห่งเดียวของกาตาร์

สายการบินเช่าเหมาลำ
 สายการบิน ภาพ IATA ICAO สัญญาณเรียก เริ่มดำเนินการ หมายเหตุ กัลฟ์ เฮลิคอปเตอร์  100px        พ.ศ. 2513 กาตาร์เอ็กซ์คูทีฟ  100px  QR  QQE  QREX  พ.ศ. 2552

สายการบินขนส่งสินค้า
 สายการบิน ภาพ IATA ICAO สัญญาณเรียก เริ่มดำเนินการ หมายเหตุ กาตาร์แอร์คาร์โก  100px  QR  QAC  QATAR CARGO  พ.ศ. 2546

สายการบินรัฐบาล
 สายการบิน ภาพ IATA ICAO สัญญาณเรียก เริ่มดำเนินการ หมายเหตุ กาตาร์อามิริไฟล์ท  100px    QAF  AMIRI  พ.ศ. 2520
# วัดศรีวนาราม (จังหวัดสมุทรสาคร)
วัดศรีวนาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางกระเจ้า อำเภอเมืองสมุทรสาคร จังหวัดสมุทรสาคร มีที่ดินตั้งวัดจำนวนเนื้อที่  34 ไร่

วัดศรีวนาราม หรือ วัดบางสีคตใน ตั้งเมื่อวันที่ 5 ตุลาคม พ.ศ. 2508 ได้รับจิตศรัทธาบริจาคโดยนายห่อ และนางเป้า ยาสาธร ได้รับพระราชทานวิสุงคามสีมาเมื่อวันที่ 13 มีนาคม พ.ศ. 2509 เขตวิสุงคามสีมากว้าง 20 เมตร ยาว 29 เมตร ในสมัยพระอาจารย์เจริญ ขนฺติโก เป็นเจ้าอาวาส ได้ใช้วิชาซึ่งได้รับการถ่ายทอดมาจากพระครูสาครธรรมวิธาน (หลวงพ่อต่วน เตชธโร) เจ้าอาวาสวัดน่วมกานนท์ ในการดูดวงชะตาราศี สะเดาะเคราะห์  ต่อชะตา เสริมราศี การทำพิธีเสริมดวง ไหว้พระราหู ครอบครู และลงนะหน้าทองกับสาลิกาลิ้นทองให้แก่ลูกศิษย์และประชาชนทั่วไป ด้านการศึกษา มีโรงเรียนพระปริยัติธรรมแผนกธรรม เปิดสอนเมื่อ พ.ศ. 2525 วัดยังได้สร้างเจดีย์พุทธคยา

อาคารเสนาสนะ ได้แก่ อุโบสถกว้าง 7 เมตร ยาว 20 เมตร สร้างเมื่อ พ.ศ. 2509 เป็นอาคารคอนกรีตเสริมเหล็ก ศาลาการเปรียญกว้าง 12 เมตร ยาว 22 เมตร สร้างเมื่อ พ.ศ. 2530 เป็นอาคารไม้ หอสวดมนต์กว้าง 6 เมตร ยาว 20 เมตร สร้างเมื่อ พ.ศ. 2527 เป็นอาคารไม้ กุฏิสงฆ์จำนวน 6 หลัง เป็นอาคารไม้ วิหารกว้าง 3 เมตร ยาว 6 เมตร เป็นอาคารคอนกรีตเสริมเหล็ก สร้างเมื่อ พ.ศ. 2525 ศาลาอเนกประสงค์กว้าง 30 เมตร ยาว 120 เมตร สร้างเมื่อพ.ศ. 2534 เป็นอาคารคอนกรีตเสริมเหล็ก ศาลาบำเพ็ญกุศลจำนวน 1 หลัง สร้างด้วยคอนกรีตเสริมเหล็ก

รายนามเจ้าอาวาส
 พระไก๋ ธนิโย พ.ศ 2508–2518
 พระวินัย วินโย พ.ศ. 2519–2529
 พระชูชาติ ถิรปญโญ พ.ศ. 2529–2536
 พระใบฎีกาเจริญ ขนติโก พ.ศ. 2536– ปัจจุบัน
# วัดจตุพิธวราวาส
วัดจตุพิธวราวาส เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 8 บ้านหนองบัวหลวง ตำบลนพรัตน์ อำเภอหนองเสือ จังหวัดปทุมธานี มีที่ดินตั้งวัด 19 ไร่ 3 งาน 75 ตารางวา

วัดจตุพิธวราวาสสร้างเมื่อ พ.ศ. 2478 โดยมีกำนันชม เขียววงษ์ใหญ่ เป็นหัวหน้า ชักชวนชาวบ้านมาดำเนินการสร้างวัดขึ้น ชาวบ้านนิยมเรียกว่า วัดคลองสิบเอ็ด ตามชื่อคลองที่ไหลผ่านหน้าวัด วัดได้รับพระราชทานวิสุงคามสีมาเมื่อวันที่ 22 ตุลาคม พ.ศ. 2531 ทางวัดเปิดการเรียนการสอนพระปริยัติธรรมตั้งแต่ พ.ศ. 2519 

ภายในวัดมีอุโบสถกว้าง 8 เมตร ยาว 23 เมตร กุฏิสงฆ์จำนวน 8 หลัง หอสวดมนต์สร้างเมื่อ พ.ศ. 2511 ศาลาการเปรียญสร้างเมื่อ พ.ศ. 2506 วิหาร และหอระฆัง ในอุโบสถมีพระประธานหน้าตักกว้าง 59 นิ้ว นอกจากนี้ยังมีพระพุทธรูปปางต่าง ๆ 11 องค์

รายนามเจ้าอาวาส
 พระพ่วง (รักษาการ)
 พระอธิการแจ้ง
 พระอธิการอินทร์
 พระเปลื้อง (รักษาการ)
 พระบุญ (รักษาการ)
 พระเจริญ (รักษาการ)
 พระอธิการเลิศ
 พระวัน (รักษาการ)
 พระยัง (รักษาการ)
 พระสันติ (รักษาการ)
 พระมหาสมศักดิ์
 พระเฮง (รักษาการ)
 พระอธิการเที่ยง มหาปญฺโญ
 พระอธิการนาค จนฺทโสภโณ 
 พระอธิการเหล็ง กมฺมสุทโธ
 พระครูศรีพิสุทธิคุณ (สมศักดิ์ สุทฺธิจิตฺโต ป.ธ.6)
# วัดเสด็จ (จังหวัดสมุทรสงคราม)
วัดเสด็จ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเหมืองใหม่ อำเภออัมพวา จังหวัดสมุทรสงคราม

วัดเสด็จสร้างเมื่อ พ.ศ. 2434 ในสมัยพระบาทสมเด็จพระจุลจอมเกล้าเจ้าอยู่หัว เดิมชื่อ วัดใหม่ยายอิ่ม เนื่องจากยายอิ่ม เป็นผู้บริจาคที่ดินให้สร้างวัด ได้รับพระราชทาน
วิสุงคามสีมาเมื่อ พ.ศ. 2436 เรียกชื่อใหม่ว่า วัดใหม่ใต้ปากคลองดอน ตามชื่อคลองซอยที่แยกเข้าข้างวัด ต่อมาเมื่อวันที่ 24 พฤศจิกายน พ.ศ. 2458 สมเด็จพระมหาสมณเจ้า กรมพระยาวชิรญาณวโรรส ประทานนามวัดเปลี่ยนใหม่ว่า "วัดเสด็จ" อันเนื่องจาก เสด็จมาโดยฉุกเฉิน ได้ทอดพระเนตรเห็นความสะอาดเอี่ยมของวัดอันเป็นอยู่โดยปรกติ ทรงปฏิสันถารแก่พระสงฆ์ และคฤหัสถ์ชายหญิงที่พากันมาเฝ้า โดยสมควรแก่เวลาแล้ว เสด็จขึ้นวัดบางสะแก ต่อมา พ.ศ. 2498 ได้สร้างโรงเรียนมีตึก 2 ชั้น

อาคารเสนาสนะ ได้แก่ อุโบสถสร้างเมื่อ พ.ศ. 2458 เป็นอาคารก่ออิฐถือปูน เครื่องบนไม้สัก หลังคามุงกระเบื้องดินเผา ภายในประดิษฐานพระประธาน เป็นพระพุทธรูปหล่อจำลอง พระพุทธชินราช อุโบสถหลังเก่าอาคารไม้สักยกพื้นเตี้ย ๆ หลังคาเครื่องไม้มุงสังกะสีมีชายคาปีกนกโดยรอบ วิหารสร้างด้วยไม้สัก เดิมใช้เป็นอุโบสถ ศาลาการเปรียญมีภาพจิตรกรรมบนเพดาน และเจดีย์บรรจุอัฐิเจดีย์ก่ออิฐถือปูนย่อมุมไม้สิบสอง ปูชนียวัตถุ ได้แก่ ชิ้นส่วนพระพุทธรูปปูนปั้นพระพุทธรูปปูนปั้นประทับนั่งบนฐานบัว ปางสมาธิ ส่วนพระเศียรชำรุด